
Dunaszekcső Községi Önkormányzat Képviselő-testülete
7/2005. 

Jegyzőkönyv

Készült a Dunaszekcső Községi Önkormányzat Képviselő-testülete 2005. július 26-án megtartott üléséről.

Jelen vannak: Hegedüs György  polgármester


Bán Ferencné


Bokor Zoltánné


Hauk Zsolt


Mezőlaki Ákos

                       Pappné Dobos Ildikó képviselők

                       Pest Éva jegyző

Hegedüs György polgármester köszönti a megjelenteket és megállapítja, hogy az ülés határozatképes, mert a megválasztott 10 fő képviselő közül 6 fő az ülésen megjelent. 

A polgármester javaslatot tesz a napirendi pontokra, melyeket a testület további javaslat nélkül az alábbiak szerint elfogad:

1.) Az Általános Művelődési Központ megalakításával kapcsolatos döntések meghozatala

Előterjesztő: Pest Éva jegyző
2.)    A költségvetési rendelet módosítása

         Előterjesztő: Hegedüs György  polgármester

3.)   A közművelődési rendelet módosítása

       Előterjesztő: Hegedüs György  polgármester

4.)  Leader + program

       Előterjesztő: Hegedüs György  polgármester

Zárt ülésen: 

1.) Vissza nem térítendő támogatás

      Előterjesztő: Hegedüs György  polgármester

NAPIREND TÁRGYALÁSA

1.napirendi pont: (Írásos előterjesztés meghívóval együtt megküldve.) Pest Éva jegyző: Az intézményi átszervezés maga után vonja a mai döntéssorozatot. A három megszűnő intézménynek elkészítette a megszüntető okirat tervezeteit, az újonnan alakuló ÁMK-nak pedig az alapító okirat tervezetét. A tartalmuk a jogszabályi elvárásoknak megfelel, kéri azok elfogadását.

A testület vita nélkül, 6 szavazattal 0 ellenében a következő határozatot hozta:
38/2005.(VII.26.) Kt.számú határozat
megszüntető okiratról
A képviselő-testület a Dunaszekcsői Általános Iskola, az Önálló Napköziotthonos Óvoda és a Művelődési ház és Könyvtár intézmények megszüntető okiratait elfogadja.

(Az elfogadott megszüntető okiratok a jegyzőkönyv mellékletei.)

Határidő: 2005.július 31.

Felelős: Hegedüs György polgármester

A testület 6 szavazattal 0 ellenében a következő határozatot hozta:

39/2005.(VII.26.) Kt.számú határozat
a Dunaszekcsői Általános Művelődési Központ alapító okiratról

A képviselő-testület a Dunaszekcsői Általános Művelődési Központ intézmény alapító okiratát elfogadja.

(Az elfogadott alapító okirat a jegyzőkönyv melléklete.)

Határidő: 2005.augusztus 1.napjától

Felelős: Hegedüs György  polgármester

Tóth András megérkezett az ülésre, ezzel a képviselők száma 7 főre változott.

2.napirendi pont: (Írásos előterjesztés megküldve.) Hegedüs György  polgármester: A költségvetési rendelet módosítását is maga után vonja az intézményi átszervezés, a tervezetet megkapta mindenki. A módosítás számszaki változást nem okoz a költségvetésben, javasolja az elfogadását.

A testület 7 szavazattal 0 ellenében a következő rendeletet alkotta:

4/2005.(VIII.01.)számú

önkormányzati rendelet
a 2005.évi költségvetésről szóló 1/2005.(III.01.) számú önkormányzati rendelet módosításáról

(Az elfogadott rendelet a jegyzőkönyv melléklete.)

3.napirendi pont: (Írásos előterjesztés megküldve.) Hegedüs György  polgármester: A közművelődési rendelet tartalmazott olyan munkáltatói jogköröket, amely az intézmény átszervezés miatt megváltozik, ezért készült el a tervezet, melynek az elfogadását javasolja:

A testület 7 szavazattal 0 ellenében a következő rendeletet alkotta:

5/2005.(VIII.1.)számú

önkormányzati rendelet

a 
muzeális intézményről,  a nyilvános könyvtári ellátásról és a közművelődésről szóló 4/2002.(IV.30.)számú önkormányzati rendelet módosításáról

(Az elfogadott rendelet a jegyzőkönyv melléklete.)

4.napirendi pont: Hegedüs György  polgármester:  A Leader +  program uniós pályázati rendszer. Az első pontra az a település pályázhat, ahol nem működik iskola. A második pontra pályázhat a környező települések Társulása, és ma döntenünk kell arról, hogy részt kívánunk-e ebben a programban venni. Nem lenne indokolt nem elfogadni, hiszen azzal a többi településnek is ártunk, mert mindannyiunknak fel kell vállalnunk, akkor működhet csak a pályázati rendszer.

A testület vita nélkül 7 szavazattal 0 ellenében a következő határozatot hozta:

40/2005.(VII.26.) Kt.számú határozat

a Leader+ programról

Dunaszekcső Község Önkormányzatának Képviselő-testülete támogatja az Agrár- és Vidékfejlesztési Program 3.4 LEADER+ intézkedés 1. tevékenységének a keretében „A Helyi Akciócsoportok Kiválasztása első pályázati fordulója” csatlakozást a Bóly és Térsége helyi akciócsoporthoz, valamint Bóly Város Önkormányzatának megbízását a helyi akciócsoport vezetőszervezetének.

Határidő: 2005.július 29.

Felelős: Hegedüs György  polgármester

Több napirend a nyilvános ülésen nem volt, a testület a munkát zárt ülésen folytatta.

Kmf.

Hegedüs György 

Pest Éva

  Polgármester

jegyző
